Buster Ramsey

Garrard Sliger «Buster» Ramsey (født 16. mars 1920 i Townsend i Tennessee, død 16. september 2007 i Signal Mountain i Tennessee) var en spiller og trener i amerikansk fotball som spilte for College of William and Mary og Chicago Cardinals. Han var den første hovedtreneren for AFLs Buffalo Bills.

Spillerkarriere
Etter en periode i USAs marine under andre verdenskrig spilte Ramsey for Chicago Cardinals i National Football League (NFL) fra 1946 til 1951. I 1947 vant laget ligatittelen i NFL.

Trenerkarriere
I 1951 var Ramsey trener og spiller for Cardinals før han ble Detroit Lions’ defensive coordinator i 1952. I sin stilling med Lions utviklet Ramsey 4-3 forsvaret, som er blitt standard i moderne amerikansk fotball. Han var også den første treneren som blitzet linebackere i en forsvarspakke som han selv kalte for «Red Dog». Med Ramsey som defensive coordinator vant Lions tre ligatitler på 1950-tallet. Han spilte en stor rolle i utviklingen av noen av lagets beste spillere, inkludert Yale Lary, Jack Christiansen og Jim David. I 1960 ble han den første hovedtreneren for American Football League-laget Buffalo Bills. Selv om han fikk sparken av eier Ralph C. Wilson Jr. etter 1961-sesongen har Ramsey fått æren for å ha lagt grunnlaget for det som skulle bli et av de beste forsvarene i AFLs historie. Fra 1962 til 1964 var han defensive coordinator for Pittsburgh Steelers.

Privatliv
Ramseys bror, Knox Ramsey, spilte også for College of William and Mary og senere for Chicago Cardinals og Washington Redskins. Ramsey ble innlemmet i Virginia Sports Hall of Fame i 1974 og College Football Hall of Fame i 1978.

Resultater som hovedtrener

Se også
 Liste over spillere i American Football League

Referanser 

Guards i amerikansk fotball
Trenere for Buffalo Bills
Trenere for Chicago Cardinals
Chicago Cardinals-spillere
Trenere for Detroit Lions
Trenere for Pittsburgh Steelers
Personer fra USA under andre verdenskrig
Militærpersonell fra andre verdenskrig
Personer fra Blount County i Tennessee
Personer fra Knoxville
Utøvere av amerikansk fotball fra USA
Personer fra Signal Mountain i Tennessee
Hovedtrenere for Buffalo Bills